Lav et referat af nedenstående tekst:

Tekst:
Tre nordjyske trafikanter har tilsyneladende ikke hørt udtrykket ”don’t drink and drive” – ellers var de i hvert fald ligeglade, da de onsdag og torsdag begav sig ud på de nordjyske veje. Klokken 2 natten til torsdag stoppede en patruljevogn en bilist på Skudehavnsvej i Aalborg. Udover at have drukket for meget alkohol til at køre, var han også påvirket af euforiserende stoffer. I en cigaretpakke opbevarede han 7,70 gram hash – og så havde han heller ikke førerret, fordi han tidligere har mistet kørekortet uden at generhverve det. Det fik konsekvenser. Manden blev anholdt og taget med på politistationen til en blodprøve. Få timer inden – klokken 22 onsdag aften – havde en kvindelig bilist på Vangen i Nørresundby også fået for meget indenbords, før hun satte sig bag rattet. Det opfangede en patrulje, som anholdte hende. Hun blev ligeledes kørt på politistationen for at få taget en blodprøve. Også en motorcyklist levede livet farligt, da han onsdag klokken 13.45 kørte på Nordjyske Motorvej ved Svenstrup – på trods af, at han både havde alkohol og stoffer i blodet. Heldigvis blev han standset af en patrulje, før det gik galt. Han blev anholdt og fik en tur til politistationen for at få taget en blodprøve. Motorcyklen skal han kigge længe efter – politiet tog i bevaring med henblik på beslaglæggelse.

Referat:
Nordjyllands Politi har stoppet flere påvirkede bilister onsdag og torsdag.